Un bărbat în vârstă de 45 de ani a murit, luni, după ce a pierdut controlul autocamionului pe care îl conducea, iar mastodontul a ieșit de pe carosabil și s-a izbit de un mal de pământ.
La fața locului, pe raza localității Dorna Candrenilor, s-au deplasat pompierii militari, cu o autospecială cu accesorii pentru descarcerare și un echipaj al Serviciului de Ambulanță Județean Suceava.
În cabina autocamionului a fost găsit conducătorul auto, un bărbat în vârstă de 45 de ani, care era în stop cardio-respirator.
Pompierii militari au extras victima din autovehicul, iar echipajul medical, ajutat de paramedicii SMURD, au efectuat manevre de resuscitare.
Din nefericire, după consumarea protocolului, cadrele medicale au declarat decesul bărbatului.